 Nkan to yẹ ko o mọ nipa Baba Kunle Olasope: Ọmọ bibi ilu Ẹfọn Alaaye nipinlẹ Ekiti ni Kunle Ọlasọpe, ti orukọ baba rẹ si n jẹ Julius Ọlasọpe Ilu Ibadan, ni ipinlẹ Ọyọ ni wọn bi Olasope si ni Ọjọ Kẹjọ, Osu Karun un, ọdun 1937 ladugbo Oke Padi Olasope lọ si ile iwe alakọbẹrẹ Agbeni Methodist ni ilu Ibadan, ti o si wọle si ile iwe girama Igbobi, ni Yaba ni ilu Eko lọdun 1951 Bakan naa lo jẹ olori awọn akẹkọ nile ẹkọ girama naa, ko to kẹkọ jade Fun eto ẹkọ fasiti, Olasope lọ si ibudo ẹkọ irọlẹ tii se ẹka ileẹkọ fasiti Ile Ife to kalẹ silu Ibadan Nigba ti ẹrọ amọhunmaworan de si Naijiria lọdun 1959, Kunle Olasope pẹlu Anike Agbaje-Williams ati John Edyang ni wọn bẹrẹ ikede ni ile isẹ mohunmaworan WNTV, tii se akọkọ nilẹ Afirika Gẹgẹ bi ẹni akọkọ to ka Iwe lroyin lori ẹrọ amohunmaworan, Olasope kopa ninu bi ile isẹ iroyin naa se gbe afihan asa ilẹ wa, taa mọ si FESTAC 77 si ori afẹfẹ jakejado Naijiria Kunle Olasopegba ọpọ ami ẹyẹ, diẹ lara rẹ ni ami ẹyẹ Naijiria MON lọdun 2000, tijọba ipinlẹ Ekiti naa si fi ami ẹyẹ daa lọla lọdun 2004 Olasọpe, nigba aye rẹ ma n parọwa si awọn ọdọ lati jara mọ isẹ ti wọn n se, ki wọn si yago fun wiwa owo ojiji Nigba to jẹ pe ile ni abọ sinmi oko, Kunle Olasope ko lọ silu Ẹfọn Alaaye lẹyin to fẹyinti lẹnu isẹ, to si n kopa lọkan o jọkan si idagbasoke ilu naa Olasope ni iyawo, to si bi ọpọ ọmọ ki iku to pa oju rẹ de lẹni ọdun mejilelọgọrin ọdun. 